**Obec Hrabovka , v zastúpení starostkou obce Evou Mrázikovou, Hrabovka 26, 913 26 Dolná Súča**

V Hrabovke dňa 19. 10. 2020

 **Oznam pre verejnosť**

**Oznámenie o prerokovaní Návrhu Územného plánu obce Hrabovka v zmysle § 22 zákona č. 50/76 Zb., v znení neskorších predpisov a Správy o hodnotení v zmysle zák. č. 24/2006 Z.z., o posudzovaní vplyvov na životné prostredie, v znení neskorších predpisov**

**Obec Hrabovka ako orgán územného plánovania a obstarávateľ územnoplánovacej dokumentácie** oznamuje verejnosti a všetkým dotknutým právnickým a fyzickým osobám prerokovanie Návrhu Územného plánu obce Hrabovka podľa § 22 stavebného zákona a  Správy o hodnotení ÚPN, v zmysle zák. č. 24/2006 Z.z., o posudzovaní vplyvov na životné prostredie.

Rozvoj obce sa doteraz riadil územnoplánovacou dokumentáciou, vypracovanou v roku 1994, ktorá však nebola aktualizovaná, pričom uznesením Obecného zastupiteľstva v Hrabovke bolo v roku 2018 bezprostredne zahájené spracovanie novej územnoplánovacej dokumentácie.

**Návrhu ÚPN obce Hrabovka** predchádzalo spracovanie Zadania ÚPN obce, schválené uznesením OcZ č. 47/2019 zo dňa 13. 12. 2019. Zároveň bolo vypracované aj Oznámenie o strategickom dokumente, a rozhodnutím č. OU-TN-OSZP3-2020/011111 - 0**29** TBD zo dňa 23. 3. 2020 vydaným Okresným úradom v Trenčíne, bol stanovený rozsah hodnotenia v zmysle zákona č. 24/2006 Z.z., o posudzovaní vplyvov na životné prostredie.

 **Obec Hrabovka tak týmto žiada všetky dotknuté právnické a fyzické osoby a širokú verejnosť, ktoré sa podieľajú na využívaní riešeného územia a ktorých činnosť sa ho akýmkoľvek spôsobom týka, aby v zmysle § 22 zákona č. 50/76 Zb., v znení neskorších predpisov, písomne oznámili svoje stanovisko k návrhu ÚPN obce v predĺženej lehote (§22 ods. 6) do 60 dní odo dňa, keď boli o ňom upovedomené. Obec Hrabovka lehotu na pripomienkovanie predlžuje vzhľadom k aktuálnej situácii a opatreniam RÚVZ, znemožňujúcim zvolať verejné prerokovanie**

**Na pripomienky uplatnené po tejto lehote sa nebude brať zreteľ.**

**Návrh ÚPN obce Hrabovka a Správy o hodnotení** sú k nahliadnutiu na webovej stránke obce [www.obec-hrabovka.sk](http://www.obec-hrabovka.sk) , fyzicky je **Návrh ÚPN obce k nahliadnutiu na Obecnom úrade** a na **úradnej tabuli obce**

S pozdravom

 **Eva M r á z i k o v á**

 Starostka obce Hrabovka

  **Ing. Arch. Adriana M l y n č e k o v á, PhD.**

 Osoba odborne spôsobilá na obstarávanie ÚPP a ÚPD

 Podľa § 2a zákona

Vyvesené dňa: ........................................

Zvesené dňa: ..........................................